《盘山双峰寺》
明代·王嘉谟

远眺翠微近，云木澹清姿。石华浮半空，飞泉激流凘。

其阳饶怪石，小大纷参差。万岭郁相错，孤云停不移。

中峰构翠龛，一一能仁祠。山僧衣萝薜，杂以松藓皮。

导我磨苍崖，览古生遐思。

作者简介：王嘉谟，字伯俞，号弘岳，顺天（今北京市）人，明万历十四年(1586年)进士。初任行人司行人，迁礼科给事中，累官布政史，官至四川参政，有《蓟丘集》。